*Metadati attiecināmi uz periodu, sākot ar 2019. gada 4. ceturksni*

**Paziņojumu publikāciju statistikas rādītāji, piemērojot Publisko iepirkumu likumu Metadati**

**Datu apraksts**

Paziņojumu publikāciju dati sniedz informāciju par pasūtītāju publicētajiem paziņojumiem pēc būvdarbu, piegāžu un pakalpojumu iepirkumu veida atbilstoši Publisko iepirkumu likuma līgumcenu sliekšņiem.

Pasūtītāji, kuri piemēro Publisko iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojumos par līguma slēgšanas tiesību piešķiršanu, informatīvos paziņojumos par noslēgto līgumu, paziņojumos par metu konkursa rezultātiem, paziņojumos par sociālajiem un citiem īpašiem pakalpojumiem – paziņojumos par līguma slēgšanas tiesību piešķiršanu – norāda noslēgto līgumu kopējās līgumcenas pēc iepirkumu veida, pēc līgumcenu sliekšņa, norādot, vai līgums ir saistīts ar projektu vai programmu, ko finansē Eiropas Savienības fondi, vai iepirkuma dokumentos ir iekļautas vides aizsardzības prasības un līgumu piešķir centralizēto iepirkumu institūcija, kā arī vai iepirkumā ir paredzēta inovatīva risinājuma iegāde un prasības attiecībā uz sociālo atbildību.

Par publicētajām iepirkumu publikācijām – paziņojums par plānoto līgumu, paziņojums par līgumu, paziņojums par metu konkursu, paziņojums par sociālajiem un citiem īpašiem pakalpojumiem – paziņojums par līgumu, iepriekšējais informatīvais paziņojums, paziņojums par sociālajiem un citiem īpašiem pakalpojumiem – iepriekšējais informatīvais paziņojums, paziņojums par izmaiņām vai papildu informāciju, brīvprātīgs paziņojums par iepirkuma rezultātiem, paziņojums par izmaiņām līguma darbības laikā – norādīts to skaits.

Lietotāji var iepazīties ar apkopotiem katra mēneša datiem par paziņojumu skaitu un kopējām līgumcenām EUR bez pievienotās vērtības nodokļa (turpmāk – PVN), norādot kopā iepirkumu līgumus un vispārīgās vienošanās, kā arī iepirkumu līgumus, kas noslēgti uz vispārīgās vienošanām pamata, kas iedalīti pēc iepirkumu veidiem, norādot arī centralizēto iepirkumu sadalījumu, Eiropas Savienības fondu un vides aizsardzības prasību piemērošanu, kopējo līgumcenu un īpatsvaru, papildus rādītājus attēlojot grafiski. Tiek apskatīts iepirkumu skaits un kopējā līgumcena (EUR bez PVN) par inovatīvu risinājumu iegādi un paredzētajām prasībām attiecībā uz sociālo atbildību.

Dati iegūti no Publikāciju vadības sistēmas.

Rādītāju kopums sniedz vispārēju ieskatu par pasūtītāju publicētajām iepirkumu publikācijām.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji / Saskaņā ar Publisko iepirkumu likumu*** tiek atjaunoti saskaņā ar aktuālo [datu publicēšanas kalendāru](http://iub.gov.lv/lv/node/556) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Saskaņā ar Publisko iepirkumu likumu | par 2019. gada 4. ceturksnipar 2019. gada 3. ceturksnipar 2019. gada 2. ceturksni par 2019. gada 1. ceturksnipar 2018. gada 4. ceturksnipar 2018. gada 3. ceturksnipar 2018. gada 2. ceturksnipar 2018. gada 1. ceturksni | 16.01.2020. |  |
| Saskaņā ar Publisko iepirkumu likumu | par 2017. gada 4. ceturksnipar 2017. gada 3. ceturksnipar 2017. gada 2. ceturksnipar 2017. gada 1. ceturksni |  | Skat. arhīvā |
| Saskaņā ar Publisko iepirkumu likumu | par 2016. gada 4. ceturksnipar 2016. gada 3. ceturksnipar 2016. gada 2. ceturksnipar 2016. gada 1. ceturksni |  | Skat. arhīvā |
| Saskaņā ar Publisko iepirkumu likumu | par 2015. gada 4. ceturksni par 2015. gada 3. ceturksni par 2015. gada 2. ceturksnipar 2015. gada 1. ceturksni  |  | Skat. arhīvā |
| Saskaņā ar Publisko iepirkumu likumu | par 2014. gada 4. ceturksni par 2014. gada 3. ceturksni par 2014. gada 2. ceturksnipar 2014. gada 1. ceturksni  |  | Skat. arhīvā |

**Datu pieejamība**

Apkopotie dati ir pieejami, sākot no 2014. gada.

**Datu izplatīšana**

Ceturkšņa apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel un infografika).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* Iepriekšējais informatīvais paziņojums, paziņojums par plānoto līgumu, paziņojums par līgumu, paziņojums par izmaiņām vai papildu informāciju, paziņojums par līguma slēgšanas tiesību piešķiršanu, paziņojums par metu konkursu, paziņojums par metu konkursa rezultātiem, paziņojums par sociālajiem un citiem īpašiem pakalpojumiem – iepriekšējais informatīvais paziņojums, paziņojums par sociālajiem un citiem īpašiem pakalpojumiem – paziņojums par līgumu, paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu, brīvprātīgs paziņojums par iepirkuma rezultātiem paziņojums par izmaiņām līguma darbības laikā un informatīvs paziņojums par noslēgto līgumu atbilstoši Ministru kabineta 2017. gada 28. februāra noteikumiem Nr. 103 „Publisko iepirkumu paziņojumi un to sagatavošanas kārtība” (spēkā no 01.03.2017.)

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāji kopumā sagrupēti pēc iepirkumu veidiem atbilstoši nomenklatūras CPV (*Common Procurement Vocabulary*) klasifikatoram, kurš noteikts ar Komisijas Regulu (EK) Nr. 213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

Ceturkšņu griezumā iegūtie dati tiek sasummēti (paziņojumu skaits, un kopējā līgumcena EUR bez PVN) un sarindoti, pēc iepirkumu veidiem pa mēnešiem. Ceturkšņa griezumā tiek aprēķināts centralizēto un decentralizēto iepirkumu, Eiropas Savienības fondu un vides aizsardzības prasību piemērošanas īpatsvars (procentos) pret kopējo līgumu skaitu un kopējo līgumcenu, iekļaujot aprēķinos datus par Publisko iepirkumu likuma 10. panta (2. pielikuma) iepirkumiem.

**Konfidencialitāte**

Pasūtītāju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksā noteiktās saistības.

**Atbilstība**

Apkopotie pārskata dati atbilst lietotāju vajadzībām, jo tie nosaka publiskā iepirkuma paziņojumu publikāciju kopējos ceturkšņa rādītājus.

**Precizitāte**

Ceturkšņa apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati tiek apkopoti un salīdzināti ar iepriekšējā gada atbilstošā ceturkšņa datiem (sākot ar 2014. gadu).

**Datu precizēšana**

Attiecīgajiem statistikas datu rādītājiem no pasūtītāju puses nav paredzēta precizēšana. Nepieciešamības gadījumā Iepirkumu uzraudzības birojs var precizēt publicētos datus, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

16.01.2020.

**Saistītās tēmas**